
1. Vispārīgā informācija

1.1 Iepirkuma identifikācijas numurs – KNP 2024/63-EK
1.2 Pasūtītājs un kontaktinformācija:
	Pasūtītāja nosaukums:
	Kuldīgas novada pašvaldība

	Adrese:
	Baznīcas iela 1, Kuldīga, Kuldīgas nov., LV-3301

	Reģistrācijas numurs:
	90000035590

	Faksa numurs:
	63341422

	Jautājumos par iepirkumu
	 tel. 63322469, e-pasts: iepirkumi@kuldigasnovads.lv 

	Pasūtītāja profils 
	Valsts elektroniskās informācijas sistēma - piedāvājumu un pieteikumu saņemšanai (Elektronisko iepirkumu sistēma – https://www.eis.gov.lv/EKEIS/Supplier/Organizer/542), kurā Pasūtītājs ievieto arī informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju. 

Šī iepirkuma pasūtītāja profils: - https://www.eis.gov.lv/EKEIS/Procurement/137930 


1.3 Iepirkumu organizē Kuldīgas novada domes Publisko iepirkumu komisija, kas izveidota ar šādiem Kuldīgas novada domes lēmumiem:

· 29.07.2021. lēmums “Par Kuldīgas novada Domes Publisko iepirkumu komisiju” /prot. Nr. 3 p. 116/; 

· 27.01.2022. lēmums “Par izmaiņām Kuldīgas novada domes Publisko iepirkumu komisijas sastāvā” /prot. Nr.1., p. 101/;

· 28.09.2023. lēmums “Par izmaiņām Kuldīgas novada domes Publisko iepirkumu komisijas sastāvā” /prot. Nr.12., p. 98/; 

· 23.12.2023. lēmums “Par izmaiņām Kuldīgas novada domes Iepirkumu komisijā” /prot. Nr. 16., p.91./; 

· 21.03.2024. lēmums “Par izmaiņām Kuldīgas novada domes Publisko iepirkumu komisijas sastāvā” /prot. Nr. 3., p. 1/ 

· 25.07.2024. lēmums “Par izmaiņām Kuldīgas novada domes Publisko iepirkumu komisijas sastāvā” /prot. Nr.10., p. 82/., (turpmāk – Komisija).

1.4 Iepirkuma procedūras dokumentu pieejamība
1.4.1. Atklātā konkursa Būvniecības dokumentācijas izstrāde un autoruzraudzība pašvaldības objektiem (V.Plūdoņa Kuldīgas vidusskolas stadions; Estrāde, Skrundā, Raiņa 11, Skrundā), ID Nr. KNP 2024/63-EK nolikums, tā Iespējamie grozījumi, tehniskā specifikācija, kā arī iepirkuma komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas Pasūtītāja profilā, kā arī tos var saņemt un iepazīties Kuldīgas novada pašvaldībā - 1. stāvā, Baznīcas ielā 1, Kuldīgā, līdz 2025. gada 6. februārim plkst. 900. Apmeklētāju pieņemšanas darba laiks – darba dienās no 08:00 līdz 17:00, piektdienās no 08:00 līdz 16:00.
1.4.2. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta Pircēja profilā un Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Piegādātājs.

1.4.3. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa

1.5 Konkursa vērtēšanas kritērijs – saimnieciski visizdevīgākais piedāvājums, kuru nosaka ņemot vērā nolikuma 5.nodaļas prasības.
1.6 Informācijas aprite un tās pieprasīšanas kārtība:
1.6.1. Informācijas apmaiņa starp Pasūtītāju/ Iepirkuma komisiju un Piegādātājiem vai Pretendentiem notiek rakstveidā - iesniedzot personīgi otras puses faktiskajā atrašanās vietā vai pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

1.6.2. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu, faksu vai e-pastu, izmantojot drošu elektronisko parakstu vai pievienojot elektroniskajam pastam skenētu dokumentu, pieprasījumā ietverot arī iepirkuma procedūras nosaukumu un identifikācijas numuru. 

1.6.3. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā www.eis.gov.lv e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

1.6.4. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.

1.6.5. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota Pasūtītāja pircējā profilā EIS www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu.
1.7 Piedāvājuma iesniegšanas vieta, datums, laiks un kārtība
1.7.1. Piedāvājumi jāiesniedz Elektronisko iepirkumu sistēmas (EIS) e-konkursu apakšsistēmā, bet ne vēlāk kā līdz 2025. gada 6. februārim plkst. 09:00. 
1.7.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

1.7.3. Katrs Pretendents drīkst iesniegt tikai vienu piedāvājumu ar vienu piedāvājuma variantu.

1.8. Piedāvājuma atvēršanas vieta, datums, laiks un kārtība
1.8.1. Piedāvājumu atvēršana sākas 2025. gada 6. februārī, plkst.13.00; Kuldīgas novada Domes Mazajā zālē, 1. stāvā, Baznīcas ielā 1, Kuldīgā;
1.8.2. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai

1.8.3. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam Pretendents var sekot līdzi arī tiešsaistes režīmā EIS e-konkursu apakšsistēmā.

1.8.4. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
1.8.5. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 
 noteiktajā kārtībā. 
1.9. Nolikuma grozījumi
1.9.1. Pasūtītājs var izdarīt grozījumus Konkursa dokumentos, Publisko iepirkumu likuma 35.panta 3. un 4.daļā paredzētajos gadījumos un kārtībā.

1.9.2. Pasūtītājs informāciju par grozījumiem konkursa nolikumā publicē Pasūtītāja pircējā profilā EIS, ne vēlāk kā nākamajā dienā pēc tam, kad paziņojums par grozījumiem iesniegts Iepirkumu uzraudzības birojam, publicēšanai.
2. Informācija par iepirkuma priekšmetu

2.1. Iepirkuma priekšmets un apjoms – Būvniecības dokumentācijas izstrāde un autoruzraudzība pašvaldības objektiem (V.Plūdoņa Kuldīgas vidusskolas stadions; Estrāde, Skrundā un Raiņa 11, Skrundā), saskaņā ar nolikumu un iepirkuma dokumentācijas prasībām.
2.2. Iepirkuma priekšmets ir sadalīts trīs daļās:
2.2.1. 1.daļa – Būvniecības dokumentācijas izstrāde un autoruzraudzība  pašvaldības objektam “V.Plūdoņa Kuldīgas vidusskolas stadiona pārbūve, Kuldīgā, Kuldīgas novadā”;
2.2.2. 2.daļa – Būvniecības dokumentācijas izstrāde un autoruzraudzība  pašvaldības objektam “Estrādes pārbūve Saldus ielā 23, Skrundā, Kuldīgas novadā”;
2.2.3. 3. daļa – Būvniecības dokumentācijas izstrāde un autoruzraudzība  Ēkas energoefektivitātes uzlabošana Raiņa ielā 11, Skrundā, Kuldīgas novadā.
Pretendents drīkst iesniegt piedāvājumu par vienu vai vairākām iepirkuma priekšmeta daļām.
2.3. Paredzamais izpildes termiņš (termiņā ietverot saskaņojumu ar Pasūtītāju, bet neietverot apstiprināšanas procesa laiku Kuldīgas novada būvvaldē).:
2.3.1. 1. un 3.daļā -  5 (pieci) mēnešu laikā no līguma noslēgšanas dienas; 
2.3.2. 2. daļā – 6 (seši) mēnešu laikā no līguma noslēgšanas dienas.
2.4. Būvniecības ieceru dokumentācijas izstrādāt, ņemot vērā “Zaļā publiskā iepirkuma” principus, atbilstoši Ministru kabineta noteikumu  Nr. 353 “Prasības zaļajam publiskajam iepirkumam un to piemērošanas kārtība” 1.pielikumā izvirzītajām minimālajām prasībām apgaismojumam, Pasūtītājam un Tehniskajām specifikācijām (Projektēšanas uzdevumiem) saistošā apjomā.
2.5. Iepirkuma priekšmeta CPV kods: 71242000-6 (Projekts un projektēšanas sagatavošana, tāmēšana).
2.6. Pasūtītājs patur tiesības nerealizēt kādu no iepirkuma daļām vai kādu no iepirkuma daļas/u dokumentāciju veidiem, nepietiekama finansējuma gadījumā.
2.7. Tehniskās specifikācijas pēdējās aktualizācijas datums – 10.12.2024.
3. Pretendentu atlases nosacījumi UN IESNIEDZAMIE DOKUMENTI
(visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā)
	Atlases prasības, prasības saimnieciskajam un finansiālajam stāvoklim, tehniskajām un profesionālajām spējām, prasības piedāvājuma saturam:
	Iesniedzamie dokumenti (ja attiecināms):

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.2. - 3.3.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	Pieteikums dalībai atklātā konkursā

(pēc nolikuma 1.pielikuma formas).

Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu (ja attiecināms).
Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.2. Uz Pretendentu nav attiecināmi Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi.
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.

Ja komisija konstatē, ka kandidāts vai pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteiktajai kārtību.

	3.3. Nav attiecināmi Starptautisko un Latvijas Republikas nacionālo sankciju 11.1 panta (Sankciju piemērošana publisko iepirkumu un publiskās un privātās partnerības jomā)
 pirmajā daļā noteiktie izslēgšanas gadījumi.
	Kopā ar piedāvājumu jāiesniedz kompetentas institūcijas izziņa (ja attiecināms, t.i., ja informācija nav pieejama publiski) par piegādātāja amatpersonām, kā arī apliecinājums, ka uz piedāvājuma iesniegšanas brīdi izziņā norādītā informācija joprojām ir aktuāla.

Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma (turpmāk – Sankciju likums)  11.¹ panta pirmajā daļā minēto apstākļu dēļ, Komisija rīkojas atbilstoši Sankciju likuma 11.¹ panta trešajā un/vai ceturtajā daļā noteiktajam.

Ja attiecībā uz pretendentu vai Sankciju likuma 11.1 panta pirmajā daļā minētajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā

	3.4. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs sniegt Pasūtītājam nepieciešamos pakalpojumus.
	a) Komisija pārliecinās par pretendenta reģistrācijas faktu publiski pieejamās datu bāzē/ēs. Pretendentam ir tiesības pievienot piedāvājumam dokumentu (apliecinātu kopiju), kas apliecina, ka tas ir reģistrēts normatīvajos aktos noteiktajos gadījumos un noteiktajā kārtībā.
b) Ārvalstī reģistrētam pretendentam, kas nav reģistrēts Latvijas Republikas reģistros, jāpievieno attiecīgos faktus apliecinoši dokumenti (kopijas), ja attiecīgās valsts normatīvie tiesību akti paredz reģistrācijas dokumentu izsniegšanu.

	3.5. Pretendents (ja tā ir juridiska persona), kā arī personas, uz kuru iespējām pretendents balstās (ja pretendents plāno balstīties uz citu personu spējām) un apakšuzņēmēji (ja pretendents plāno piesaistīt apakšuzņēmējus), kas veiks darbus, kuru veikšanai ir nepieciešama reģistrācija Būvkomersantu reģistrā, ir reģistrēts Latvijas Republikas Ekonomikas ministrijas Būvkomersantu reģistrā vai atbilstošas līdzīgas nozares institūcijas citā valstī, kurā Pretendents reģistrēts.

Ārvalsts pretendenta uzvaras gadījumā tam jāreģistrējas Latvijas Būvkomersantu reģistrā uz iepirkuma līguma izpildes uzsākšanas brīdi, ja izraudzītais Pretendents atzīts par iepirkuma uzvarētāju.
	a) Komisija pārliecinās par pretendenta un pretendenta norādīto apakšuzņēmēju (ja attiecināms) reģistrācijas faktu publiski pieejamā datu bāzē - https://bis.gov.lv.

b) Citu valstu pretendentiem – attiecīgas institūcijas ārvalstīs izsniegta līdzvērtīga dokumenta kopija, ja attiecīgās valsts, kurā reģistrēts pretendents, normatīvie akti paredz profesionālo reģistrāciju (minētais nosacījums attiecināms arī uz apakšuzņēmējiem, kas reģistrēti ārvalstīs).

c) Pretendentam, kurš nav reģistrēts Latvijas Republikas Būvkomersantu reģistrā, jāiesniedz apliecinājums, ka tas veiks nepieciešamās darbības reģistrācijai uz iepirkuma līguma izpildes uzsākšanas brīdi, ja izraudzītais Pretendents tiks atzīts par iepirkuma uzvarētāju.

 * Šajā gadījumā pretendentiem jāņem vērā, ka saskaņā ar Būvniecības likuma 22.pantu komersants ir tiesīgs darboties tādās būvniecības jomās, kurās tam ir attiecīgi būvspeciālisti. Līdz ar to komersantam (tai skaitā ārvalsts komersantam) jābūt reģistrētam Būvkomersantu reģistrā, norādot vismaz vienu reģistrētu būvspeciālistu. Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji. 

Saskaņā ar Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” 8.punktu reģistra iestāde 10 darbdienu laikā pēc reģistrācijas iesnieguma saņemšanas papīra dokumenta formā vai 5 darbdienu laikā, ja iesniegums ir elektroniska dokumenta formā un parakstīts ar drošu elektronisko parakstu, pārbauda iesniegumā minēto informāciju un pieņem vienu no šajā punktā minētajiem lēmumiem (t.i., reģistrēt vai nereģistrēt komersantu, vai atlikt komersanta reģistrāciju). 

Jāņem vērā, ka attiecībā uz speciālistiem, kuri profesionālo kvalifikāciju ieguvuši mītnes valstī, kas nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, ir jāveic pilnā kvalifikācijas atzīšana, kas saskaņā ar likuma „Par reglamentētajām profesijām un profesionālās kvalifikācijas atzīšanu” 43.panta trešās daļas 5.punktu var ilgt līdz 6 mēnešiem (termiņš var tikt pagarināts līdz 12 mēnešiem, ja lēmuma pieņemšanai nepieciešama papildu informācija).

	3.6. Pretendents iepriekšējo trīs gadu (2022., 2023., 2024.g.) periodā vai īsākā laika periodā (ja pretendents savu darbību ir uzsācis vēlāk (pasūtītājs ņems vērā arī  uzrādīto pieredzi, kas gūta līdz piedāvājumu iesniegšanas termiņam) ir veicis vismaz vienas būvniecības ieceres dokumentācijas izstrādi līdzīgas funkcijas
 būves būvniecības ieceres izstrādes ietvaros:
3.6.1. Iepirkuma 1. daļā - Transporta būvju grupas inženierbūves vai Sporta un atpūtas būves grupas inženierbūves vai šāda tipa būves citu būvju būvniecības ieceres izstrādes ietvaros.
3.6.2. Iepirkuma 2., 3. daļā – Divu vai vairāku dzīvokļu mājas; Dažādu sociālo grupu kopdzīvojamās mājas; Vairumtirdzniecības un/vai mazumtirdzniecības ēkas; Viesnīcas un tām līdzīga lietojuma ēkas; Biroju ēkas un/vai Ēkas plašizklaides pasākumiem, izglītības, slimnīcu vai veselības aprūpes iestāžu vajadzībām grupas ēkas.
	a)  Pretendentam jāiesniedz informācija par iepriekšējo pieredzi (Nolikuma 3.forma). Sarakstā jānorāda vismaz tie objekti, kas atbilst šīm nolikuma punkta prasībām;

b) Sarakstam jāpievieno pieredzi pamatojošu dokumentāciju (būvatļauju kopijas, izkopējumi no projekta, līguma kopijas, darbu nodošanas-pieņemšanas akta kopija, atsauksme vai tml.), no kuras var secināt pretendenta pieredzes atbilstību nolikuma punkta prasībai;
c) Citu valstu pretendenti var iesniegt alternatīvus dokumentus, ņemot vērā attiecīgās valsts normatīvo aktu prasības iepirkuma priekšmeta jomā.
d) Kvalifikācijas prasības var tikt izpildītas viena pieredzes objekta ietvaros.


	3.7. Pretendentam Iepirkuma darbu izpildei jāpiesaista kvalificēti speciālisti, kas ir sertificēti atbilstoši normatīvajiem aktiem
:

3.7.1. Iepirkuma 1. daļā:
· speciālists ceļu projektēšanā, kam ir iegūta pieredze vismaz vienā iepirkuma 3.6.1.punkta prasībām atbilstoša objekta projektēšanā attiecīgajā jomā (sfērā). 
· speciālists elektroietaišu projektēšanā;
· speciālists ūdensapgādes un kanalizācijas sistēmu, ieskaitot ugunsdzēsības sistēmas projektēšanā.
3.7.2. Iepirkuma 2.daļā:
· Arhitekts vai ainavu arhitekts;
· speciālists ceļu projektēšanā, kam ir iegūta pieredze vismaz vienā iepirkuma 3.6.1.punkta prasībām atbilstoša objekta projektēšanā attiecīgajā jomā (sfērā).
· speciālists ēku konstrukciju projektēšanā, kam ir iegūta pieredze vismaz vienā iepirkuma 3.6.2. punktā norādītā objekta projektēšanā attiecīgajā jomā (sfērā);
· speciālists ūdensapgādes un kanalizācijas sistēmu, ieskaitot ugunsdzēsības sistēmas projektēšanā;

· speciālists elektroietaišu projektēšanā;
· speciālists elektronisko sakaru sistēmu un tīklu projektēšanā.
3.7.3. Iepirkuma 3. daļā:
· Arhitekts, kam ir iegūta pieredze vismaz vienā iepirkuma 3.6.2. punkta prasībām atbilstoša objekta projektēšanā attiecīgajā jomā (sfērā).
· speciālists ēku konstrukciju projektēšanā;

· speciālists siltumapgādes, ventilācijas un gaisa kondicionēšanas sistēmu projektēšanā.
	a) Informācija par speciālistu/iem, kas līguma piešķiršanas gadījumā darbosies šī līguma izpildē (informācija iekļaujama nolikuma 4.pielikuma formā);

b) Formā obligāti jāizpilda dati par pieprasīto speciālistu, kas būs atbildīgs par attiecīgo darbu veikšanu. Pēc vēlēšanās sarakstu var papildināt, uzrādot arī citu iesaistīto personālu, kas nepieciešams projektā paredzēto darbu veikšanai (viens speciālists var atbilst vairāku prasību izpildei);

c) Piedāvājumam jāpievieno speciālista parakstīts apliecinājums par pieejamību konkrētā darba izpildei, atbilstoši 4.pielikuma formai, un pieprasītās pieredzes apliecinošie dokumenti (kur attiecināms)- akta par objekta/u nodošanu ekspluatācijā, līguma kopiju, darbu pieņemšanas-nodošanas akta kopiju vai atsauksmi/es u.tml. (kam attiecināms). T.sk. norādāms projekta izstrādes vadītājs un jāpievieno pieredzi apliecinoša dokumentācija.
d)  Ja kāds no Pretendenta piedāvātajiem būvuzraugiem ir ārvalsts speciālists, Pretendentam jāiesniedz:
· ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti un tas nav pieejams publiski);

e) Pretendenta apliecinājums, ka piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts līgums, tas normatīvajos aktos noteiktajos gadījumos
 un kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (kur attiecināms).
f) Pretendenta norādītā persona var atbilst vairāku kvalifikācijas prasību izpildei, piemēram, speciālists ēku konstrukciju projektēšanā var būt arī attiecīgā projekta vadītājs.
g) Speciālistiem, kam tiek pieprasīta iepriekšēja pieredze tā apliecināma ar iepriekšējo trīs gadu (2022., 2023., 2024.) vai īsākā laika periodā, ja tas savu darbību ir uzsācis vēlāk (pasūtītājs pieredzi apliecinošos dokumentos ņems vērā uzrādīto pieredzi, kas gūta līdz piedāvājumu iesniegšanas termiņam) periodā iegūto pieredzi.

h) Pieredzes objektu darbiem jābūt nodotiem un normatīvajos aktos noteiktā kārtībā akceptētiem būvvaldē vai līdzvērtīgā institūcijā (ja pieredze paliecināta ar ārvalstīs veiktiem darbiem).

	3.8. Pretendents ir iesniedzis finanšu piedāvājumu.
	a) Kopējo finanšu piedāvājumu pretendents norāda euro (EUR) bez PVN, atbilstoši nolikuma 1.pielikuma 1.formas veidnei.

b) Finanšu piedāvājumā piedāvātajā cenā iekļaujamas visas ar nolikuma un tā pielikumu prasību izpildi saistītās izmaksas, nodokļi, kā arī visas ar to netieši saistītās izmaksas (dokumentācijas drukāšanas, papildus speciālistu iesaistīšana nepieciešamības gadījumā,  uzmērīšana, transporta pakalpojumi, piegāde, apdrošināšanas, ekonomiskās daļas (darbu apjomu un tāmju) sagatavošana atbilstoši Ministru kabineta noteikumiem  u.c.).


3.9. Vispārīgi nosacījumi:
3.9.1. Jāpievieno informācija par pretendenta piesaistītajiem apakšuzņēmējiem (ja tādi tiek piesaistīti un kuru veicamo sniedzamo pakalpojumu vērtība ir EUR 10 000,00 (desmit tūkstoši euro) no kopējās iepirkuma līguma vērtības vai lielāka) un šādu apakšuzņēmēju apakšuzņēmējiem, kā arī apakšuzņēmējiem nododamo pakalpojumu saraksts atbilstoši 2.pielikumam.
3.9.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 


Piegādātājs, lai apliecinātu profesionālo pieredzi vai pasūtītāja prasībām atbilstošas tehniskās spējas, var balstīties uz citu personu iespējām tikai tad, ja šīs personas veiks darbus vai sniegs pakalpojumus, kuru izpildei attiecīgās spējas ir nepieciešamas.
Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē (piemēram, Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi).
3.9.3. Ja par Konkursa uzvarētāju tiek atzīta personu apvienība, tās pienākums ir līdz līguma parakstīšanai, bet ne vēlāk kā 10 (desmit) darba dienu laikā pēc Publisko iepirkumu likuma 60. panta septītajā daļā noteiktā nogaidīšanas termiņa beigām (vai pēc lēmuma par līguma slēgšanas tiesību spēkā stāšanās dienas), izveidot pilnsabiedrību (reģistrējot to normatīvajos aktos noteiktajā kārtībā Latvijas Republikas Komercreģistrā (Uzņēmumu reģistrā) vai ekvivalentā iestādē ārvalstīs) vai slēgt sabiedrības līgumu, vienojoties par apvienības dalībnieku atbildības sadalījumu, kā arī reģistrēties LR Ekonomikas ministrijas Būvkomersantu reģistrā līdz darbu uzsākšanai (ja attiecināms).
3.9.4. Atbilstoši Publisko iepirkumu likuma 63.panta ceturtās daļas regulējumam, publiska pakalpojuma līguma gadījumā, ja pakalpojumi tiek sniegti pasūtītāja objektā, pasūtītājs, pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pieprasīs uzvarējušajam pretendentam iesniegt vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā būs jānorāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā būs jā norāda arī apakšuzņēmēju apakšuzņēmējus. Saskaņā ar līguma projektu, līguma izpildes laikā pretendentam būs jāpaziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
Saskaņā ar Publisko iepirkumu likuma 63.panta trešo daļu apakšuzņēmēja veicamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo pakalpojumu vērtību. Minētā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

4. Piedāvājuma noformēšana

4.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

4.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

4.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem); 
4.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

4.2. Sagatavojot piedāvājumu, Pretendents ievēro, ka:

4.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;

4.2.2. finanšu piedāvājuma forma jāaizpilda pilnībā, nemainot Pasūtītāja noteikto secību un pozīciju skaitu, visas summas norādot euro, pozīcijas kopsummu noapaļojot ar 2 (divām) decimālzīmēm aiz komata; 

4.2.3. Iesniedzot piedāvājumu, Pretendents ar drošu elektronisko parakstu un laika zīmogu vai EIS sistēmas parakstu paraksta vismaz Pieteikuma dalībai atklātā konkursā  (forma nolikuma 1.pielikumā). Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;

4.2.4. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

4.3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
4.4. Eiropas vienotais iepirkuma procedūras dokuments

· Pasūtītājs pieņem arī Eiropas vienoto iepirkuma procedūras dokumentu, kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām (nav obligāta prasība). Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu  arī par katru personu, uz kuras iespējām Pretendents balstās, lai apliecinātu ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo pakalpojumu vērtība ir vismaz 10 000,00 eiro no iepirkuma līguma vērtības.  Piegādātāju apvienība iesniedz atsevišķu Eiropas vienoto iepirkuma procedūras dokumentu par katru dalībnieku. Piegādātājs var iesniegt pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

· Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7. Veidlapu elektroniski var sagatavot interneta vietnē: http://espd.eis.gov.lv/filter?lang=lv.
· Ja Pretendents izvēlas iesniegt ESPD kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām un pārbaudāmām ziņām, tas aizpilda standarta veidlapas:

· II daļu – Informāciju par ekonomikas dalībnieku A, B, C daļas; 
· III daļu – Izslēgšanas iemesli A, B, C, D sadaļā Pretendentam jānorāda informācija par izslēgšanas noteikumiem saskaņā ar Starptautisko un Latvijas Republikas nacionālo sankciju likuma 11¹.panta pirmo daļu un PIL 42. panta noteikumiem;
· IV daļu – atlases kritēriji A, B, C;
· VI daļu – Noslēguma apliecinājumi.
4.5. Ja Pasūtītājs pieņēmis lēmumu par iespējamu līguma slēgšanas tiesību piešķiršanu Pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikuma 4.3. punktā minētie kvalifikāciju apliecinošie pirmdokumenti

4.6. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 

Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
4.7. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tiem jāpievieno normatīvajos aktos noteiktā kārtībā apliecināts tulkojums (ja attiecināms, piemērojot Latvijas Republikā Ministru kabineta 2000.gada 22.augusta noteikumus Nr.291 “Kārtība, kādā apliecināmi dokumentu tulkojumi valsts valodā”).

4.8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

4.9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
5. PIEDĀVĀJUMU VĒRTĒŠANA
5.1. Piedāvājumi tiek izvērtēti Konkursa komisijas slēgtās sēdēs.
5.2. Komisija atlasa pretendentus saskaņā ar Nolikumā izvirzītajām kvalifikācijas prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar piedāvājumu izvēles kritēriju – saimnieciski visizdevīgāko piedāvājumu. 
5.3. Saimnieciski visizdevīgākā piedāvājuma vērtēšanas kritēriji un tiem atbilstošie maksimāli iegūstamie punkti:
	Nr.
	Vērtēšanas kritēriji
	Maksimālais iespējamais punktu skaits

	1.
	Piedāvājuma cena, EUR bez PVN
	80

	2.
	Pretendenta atbildīgā projektētāja pieredze
	20

	KOPĀ:
	100


1. Kritērijs „Piedāvājuma cena, EUR bez PVN”
Maksimālais punktu skaits 80 punkti, tiek piešķirts lētākajam piedāvājumam, bet pārējiem piedāvājumiem piešķiramie punkti tiek aprēķināti saskaņā ar formulu:

K = Cmin/Cver x 80, kur:

K – kritērija novērtējuma rezultāts;

80 – kritērijam maksimālais noteiktais iegūstamo punktu skaits; 

Cmin - mazākā no pretendentiem piedāvātā līgumcena EUR bez PVN par iepirkuma priekšmeta izpildi;

Cver – vērtējamā piedāvājumā norādītā cena par iepirkuma priekšmeta izpildi.

2. Kritērijs „Pretendenta atbildīgā projektētāja pieredze”:
Punktu skaits tiek piešķirts šādi:

20 punkti – tiek piešķirti piedāvājumam, kurā pretendenta norādītajam atbildīgajam projektētājam ir pieredze kā projekta vadītajam (atbildīgā projektētāja) ir vismaz 3 (trīs) būvniecības dokumentācijas izstrādes līgumu izpildē.

10 punkti – tiek piešķirti piedāvājumam, kurā pretendenta norādītajam atbildīgajam projektētājam ir pieredze kā projekta vadītajam (atbildīgā projektētāja) 2 (divu) būvniecības dokumentācijas izstrādes līgumu izpildē.

5.4. Katrs iepirkuma komisijas loceklis sastāda savas atsevišķas (individuālas) saimnieciski izdevīgākā piedāvājuma vērtēšanas tabulas katra pretendenta piedāvājuma novērtēšanai, atbilstoši augstāk norādītajiem kritērijiem. 

5.5. Komisijas locekļu individuālie vērtējumi tiek apkopoti kopsavilkuma (kopējā vērtēšanas) tabulā saimnieciski visizdevīgākā piedāvājuma noteikšanai, atbilstoši augstāk norādītajiem kritērijiem.

5.6. Ja pirms tam, kad iepirkuma komisija pieņems lēmumu par iepirkuma līguma slēgšanas tiesību piešķiršanu pretendentam, konstatēs, ka vismaz divu pretendentu piedāvājumu novērtējums ir vienāds, komisija izvēlas piedāvājumu, kuram lielākais punktu skaits tika piešķirts kritērijā ”projekta vadītāja pieredze”.

5.7. Piedāvājumi tiek izvērtēti un lēmumi pieņemti Komisijas slēgtās sēdēs.
6. KONKURSA KOMISIJAS TIESĪBAS UN PIENĀKUMI
6.1. Komisijas tiesības:

6.1.1. pieprasīt papildu informāciju no Pretendentiem, kas piedalās konkursā;

6.1.2. lemt par konkursa izbeigšanu vai pārtraukšanu;

6.1.3. lemt par konkursa termiņa pagarināšanu;

6.1.4. noraidīt piedāvājumus, ja tie neatbilst konkursa nolikumā vai normatīvajos aktos izvirzītajām prasībām;

6.1.5. noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

6.1.6. noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju; 
6.1.7. pārtraukt konkursu bez rezultātiem, ja Projektā paredzēto mērķu sasniegšanai netiek piešķirts finansējums vai piešķirtais finansējums ir nepietiekams.
6.2. Komisijas pienākumi:

6.2.1. Izvērtēt piedāvājumus atbilstoši normatīvajos aktos un Nolikumā noteiktajai kārtībai;

6.2.2. Pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 42. pantu, izmantojot Ministru kabineta noteikto informācijas sistēmu, Ministru kabineta noteiktajā kārtībā.

6.2.3. Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs PIL 42.panta piektās daļas 2. punktā noteikto dokumentāciju un rīkosies atbilstoši tiesību normā noteiktajai kārtībai.
6.2.4. rakstiski informēt konkursa Pretendentus par iesniegto materiālu vērtēšanas gaitā konstatētām aritmētiskām kļūdām;
6.2.5. trīs darba dienu laikā pēc lēmuma pieņemšanas rakstiski informēt visus konkursa Pretendentus par konkursa rezultātiem;

6.2.6. nosūtīt informatīvu paziņojumu par pieņemto lēmumu Iepirkumu uzraudzības  birojam. 

6.2.7. piedāvājuma sagatavošanas laikā rakstiski sniegt papildus informāciju Pretendentam, kurš pieprasījumu ir iesniedzis Nolikuma 4.1 punktā noteiktajā kārtībā un publicēt šo informāciju Pasūtītāja mājas lapā Nolikumā noteiktajā termiņā.
7. PRETENDENTA TIESĪBAS UN PIENĀKUMI
7.1.  Pretendenta pienākumi:

7.1.1. Rūpīgi iepazīties ar Konkursa dokumentos noteiktajām prasībām;
7.1.2. Jautājumus un papildus informācijas pieprasījumus par Konkursa dokumentiem iesniegt pasūtītājam rakstveidā laikus, t.i., tā, lai iepirkuma komisija varētu sniegt atbildi ne vēlāk kā sešas dienas pirms piedāvājumu iesniegšanas termiņa beigām;

7.1.3. Līdz piedāvājuma iesniegšanai regulāri pārbaudīt informāciju, kas tiek ievietota pasūtītāja mājas lapā pie attiecīgā iepirkuma paziņojuma un ņemt to vērā, sagatavojot konkursa piedāvājumu.
7.1.4. iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;

7.1.5. trīs kalendāro dienu laikā (vai komisijas atsevišķā vēstulē norādīto dienu laikā), termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.

7.2. Pretendenta tiesības:

7.2.1. piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;
7.2.2. līdz konkursa piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību konkursā. Piedāvājums atsaucams vai maināms, pamatojoties uz rakstveida iesniegumu, kas.
7.2.3. Citas tiesības, saskaņā ar Konkursa dokumentācijas un normatīvo aktu prasībām.

8. LĪGUMA PARAKSTĪŠANA

8.1. Starp atklāta konkursa uzvarētāju un Pasūtītāju tiks noslēgts Iepirkuma līgums atbilstoši konkursa priekšmetam, Pretendenta piedāvājumam un šiem darbiem paredzētajam finansējumam, uz tādiem noteikumiem, kādi noteikti pievienotajā līguma projektā.

8.2. Līgums ar konkursa uzvarētāju tiks slēgts ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā Publisko iepirkumu likuma 68.pantā noteiktajā kārtībā nav iesniegts iesniegums par iepirkuma procedūras pārkāpumiem un pasūtītājam būs pieejami finanšu resursi.
9. PIELIKUMI *
9.1. Pielikums Nr.1 – Pieteikuma forma; 

9.2. Pielikums Nr.2 – Informācija par pretendenta apakšuzņēmējiem; 

9.3. Pielikums Nr.3 – Pretendenta pieredzes forma darbu veikšanā;

9.4. Pielikums Nr.4 – Darbu veikšanai paredzēto tehnisko speciālistu saraksts un speciālistu apliecinājums/CV; 

9.5. Pielikums Nr.5 –Tehniskā dokumentācija (Projektēšanas uzdevumi u.c.).
9.6. Pielikums Nr.6 – Līgumu projekti.
* pielikumi pieejami lejupielādei pasūtītāja iepirkuma profilā pie attiecīgās iepirkuma publikācijas.

 * Formām ir noformējuma ieteikuma raksturs.

� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�.


� Ministru kabineta 2017.gada 28.februāra noteikumi Nr.107, skatīt: � HYPERLINK "https://likumi.lv/ta/id/289086-iepirkuma-proceduru-un-metu-konkursu-norises-kartiba" �https://likumi.lv/ta/id/289086-iepirkuma-proceduru-un-metu-konkursu-norises-kartiba� 


� � HYPERLINK "https://likumi.lv/ta/id/280278-starptautisko-un-latvijas-republikas-nacionalo-sankciju-likums" �https://likumi.lv/ta/id/280278-starptautisko-un-latvijas-republikas-nacionalo-sankciju-likums�


� atbilstoši MK noteikumiem Nr.326 “Būvju klasifikācijas nosacījumi” (pieejami: �HYPERLINK "https://likumi.lv/ta/id/299645-buvju-klasifikacijas-noteikumi"�https://likumi.lv/ta/id/299645-buvju-klasifikacijas-noteikumi�). 


� �HYPERLINK "https://likumi.lv/ta/id/298177-buvspecialistu-kompetences-novertesanas-un-patstavigas-prakses-uzraudzibas-noteikumi"�https://likumi.lv/ta/id/298177-buvspecialistu-kompetences-novertesanas-un-patstavigas-prakses-uzraudzibas-noteikumi�


� Ministru kabineta 21.01.2021. noteikumi Nr. 47 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”.

